Știai că poți să arăți mai tânără cu ajutorul unei metode sigure? Poți da înapoi chiar și 20 de ani, spun medicii. Nu e vorba despre nicio cremă minune și nici măcar despre o intervenție chirurgicală.
Toată lumea își dorește să își mențină pielea tânără. Odată cu înaintarea în vârstă însă, acest lucru poate fi destul de complicat. Cremele poate nu au efectul mult dorit, iar de aici pot apărea anumite frustrări.
Adevărul este că există o metodă sigură prin care poți să arăți mai tânără. Aceasta este recomandată chiar de către medicii esteticieni. Este o procedură simplă care nu necesită o recuperare prea lungă și care durează doar câteva minute.
Ioan Lascăr, specialist în chirurgie estetică, a vorbit despre acest subiect. Potrivit acestuia, nu contează vârsta, ci mai degrabă modul în care anumite aspecte la nivelul feței se schimbă odată cu trecerea timpului.
Indiferent de vârstă, soluția este aceeași și anume anumite injectări cu diferite substanțe care au ca agent toxina botulinică. Aceasta îndepărtează ridurile, însă este bine să nu fie folosită în exces.
„În raport cu vârsta, în raport cu particularitățile constituționale, fiecare dintre noi pe măsura acumulării anilor, suferă anumite transformări. În funcție de felul în care încasăm aceste modificări, putem să considerăm necesar să îmbunătățim anumite aspecte.
Asta poate începe de la vârste destul de tinere. Sunt persoane care la 20-30 de ani apelează la astfel de proceduri. Sunt proceduri nechirurgicale. E vorba de injecții cu diferite substanțe care au ca agent toxina botulinică utilizată pentru îndepărtarea ridurilor cam la orice vârstă. Dar uneori e folosită în exces”, a spus medicul, la DC Medical.
Într-adevăr, arăți mai tânără dacă apelezi la această metodă. Important este însă să nu faci exces. Medicul spune că în anumite cazuri se ajunge la o încărcare a feței, care are ca rezultat modificarea trăsăturilor.
Astfel, în loc să arătăm cu până la 20 de ani mai tinere, ajungem mai degrabă să avem o față înghețată, fără expresivitate. Tocmai din acest motiv, cantitatea contează, iar la fel și medicul care efectuează procedura.
„Obiectivul acesta este: să estompăm ridurile, să dăm înapoi cu niște ani, uneori chiar cu un deceniu doi aspectul fizionomic. Dar să păstrăm fizionomia, pentru că ne caracterizează felul în care transmitem mesajul, felul în care asociem mesajul verbal cu musculatură fizică. Ăsta e scopul ei”, a completat specialistul.